ग्रामीण महिलाओं का ज्यादा हो रहा शोषण शिक्षा प्राप्त करने से ही बदलेगी तस्वीर
महारानीकिशोरी जाट कन्या महाविद्यालय में आयोजित दो दिवसीय राष्ट्रीय संगोष्ठी का गुरुवार को समापन हो गया। शिक्षकों शोधार्थियों द्वारा संगोष्ठी में 80 से अधिक शोधपत्र प्रस्तुत किए गए, जिसमें निष्कर्ष निकला कि शहर की अपेक्षा ग्रामीण महिलाओं का शोषण ज्यादा हो रहा है। इसलिए लड़कियों के शिक्षित होने से ही महिला सशक्तीकरण का सपना सार्थक हो सकता है। संगोष्ठी कन्वीनर डॉ. सुशीला धनखड़ ने समापन पर कहा कि शोध पत्रों से महिला सशक्तीकरण को नई दिशा मिलेगी। प्राचार्य डॉ. कृष्णा चौधरी ने कहा कि महिला सशक्तीकरण के लिए हमें धरातल पर जाकर और ज्यादा कार्य करने की जरूरत है।
इस मौके पर डॉ. प्रेम सिंह लठवाल, सेवानिवृत प्राचार्य डॉ. संतोष मुदगिल, डॉ. सुनीता देशवाल, डॉ. आशा खरब, डॉ. डीएस अहलावत, डॉ. सरिता, डॉ. नमिता सहित अनेक शिक्षक शोधार्थी उपस्थित रहे।
शिक्षा ही दिखा सकती सही मार्ग
एमडीयूके सेवानिवृत प्रोफेसर जितेन्द्र प्रसाद ने अध्यक्षता करते हुए कहा कि समाज ने महिलाओं में पति के परमेश्वर होने की छवि बना दी है। इस मानसिकता को बदलना बहुत जरूरी है। शिक्षा ही उन्हें सही मार्ग दिखा सकती है। ऑल इंडिया रेडियो रोहतक के निदेशक डॉ. रामफल चहल ने कहा कि समाज में महिलाओं को संवेदनशील बताकर उनको प्रताड़ना दी जाती है। उन्होंने लोकगीत बीर हम मां के जाए रे, रे लोटे थे एक शरीर किस्मत न्यारी-न्यारी रे की पंक्तियां सुनाकर महिलाओं की करुणा को दर्शाया।
हरियाणा की महिलाओं में बहुत क्षमता : डाॅ. डबास
एमडीयूमहिला अध्ययन केंद्र की निदेशक प्रोफेसर पुष्पा दहिया ने कहा कि अवसर मिल पाने के कारण पहले लड़कियां समाज में पिछड़ती जा रही थीं, लेकिन अब महिलाएं सरकारी निजी कंपनियों में कार्य कर रही हैं। द्रोणाचार्य कॉलेज गुड़गांव से आईं पद्मश्री अवाॅर्डी एवं भारत की पहली महिला कबड्डी कोच डॉ. सुनील डबास ने कहा कि हरियाणा की महिलाओं में बहुत क्षमता है। वे हर मुश्किल स्थिति में भी जीने का साहस रखती हैं। उन्होंने चयन समिति में महिलाओं की संख्या बढ़ाने चयन प्रक्रिया से राजनैतिक लोगों को दूर रखने की मांग की। एमडीयू के सेवानिवृत प्रोफेसर अमर सिंह ने शिक्षकों शोधार्थियों के साथ महिला सशक्तीकरण पर मंथन किया।
एमकेजेके कॉलेज में आयोजित राष्ट्रीय सेमिनार के दौरान मौजूद शिक्षक और शोधार्थी।
एमकेजेके कॉलेज में आयोजित राष्ट्रीय सेमिनार में विचार रखते मुख्य वक्ता।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva